CELEX: 42014D0681
Language: el
Date: 2014-09-24 00:00:00
Title: 2014/681/ΕΕ, Ευρατόμ: Απόφαση των αντιπροσώπων των κυβερνήσεων των κρατών μελών, της 24ης Σεπτεμβρίου 2014 , για τον διορισμό δικαστή στο Δικαστήριο

30.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/46
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 24ης Σεπτεμβρίου 2014
   για τον διορισμό δικαστή στο Δικαστήριο
   
      (2014/681/ΕΕ, Ευρατόμ)
   
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α παράγραφος 1,
   Εκτιμώντας τα ακόλουθα:
   
               (1)
            
            
               Δυνάμει των άρθρων 5 και 7 του Πρωτοκόλλου περί του οργανισμού του Δικαστηρίου της Ευρωπαϊκής Ένωσης και λόγω της παραίτησης του κ. Γεωργίου ΑΡΕΣΤΗ από 6ης Οκτωβρίου 2014, πρέπει να διορισθεί ένας δικαστής στο Δικαστήριο για το υπόλοιπο της θητείας του κ. Γεωργίου ΑΡΕΣΤΗ, ήτοι έως τις 6 Οκτωβρίου 2018.
            
         
               (2)
            
            
               Για τη θέση που μένει κενή έχει προταθεί η υποψηφιότητα του κ. Κωνσταντίνου ΛΥΚΟΥΡΓΟΥ.
            
         
               (3)
            
            
               Η επιτροπή που θεσπίσθηκε με το άρθρο 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την καταλληλότητα του κ. Κωνσταντίνου ΛΥΚΟΥΡΓΟΥ για την άσκηση των καθηκόντων του δικαστή στο Δικαστήριο,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Κωνσταντίνος ΛΥΚΟΥΡΓΟΣ διορίζεται δικαστής στο Δικαστήριο για την περίοδο από τις 7 Οκτωβρίου 2014 έως τις 6 Οκτωβρίου 2018.
   Άρθρο 2
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 24 Σεπτεμβρίου 2014.
      
         
            Ο Πρόεδρος
         
         S. SANNINO